OpenLLM-France/wikimedia huggingface dataset:
# Hematemesi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hematemesia odola ahotik botatzea, odol-gonbitoz aritzea da. Urdailaren gastritisa edo ultzera, edo digestio aparatuaren goialdeko minbizia dela erakutsi ohi du normalean. Gibeleko zirrosiak jota dagoen pertsonak ere izaten ditu hematemesiak, baina horrelakoetan odolaren jatorria ez dago urdailean, hestegorrian baizik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/08/02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1570161
# Hematofanita

Hematofanita haluro motako minerala da eta hematophanite subtaldearen kidea da.

## Ezaugarriak

Hematofanita haluro mineralaren formula kimikoa hau da: ${\ce {Pb4Fe3O8(OH,Cl)}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Hematophanite: Mineral information, data and localities.» www.mindat.org (Noiz kontsultatua: 12-05-2019).
# Hematofagia

Hematofagoak edo odoljaleak odolez elikatzen diren animaliak dira. Ezagunenen artean eltxoak (odoljaleak emeak soilik dira), akainak, zorriak, arkakusoak, izainak eta zenbait saguzar (Desmodontinae subfamiliakoak) daude.

## Gaixotasun iturri

Hematofagoak sarritan gaixotasun infekziosoen bektore dira. Ezagunenak hauek dira: Anopheles eltxoak (irudian), transmititzen dituen malaria, tripanosomiasi afrikarra eta tripanosomiasi amerikarrarengatik, akainek transmititzen dituzten Lyme gaitza eta leishmaniasia...

## Kanpo estekak

* Datuak: Q939099
* Multimedia: Hematophagy / Q939099
# Hennessey (Oklahoma)

Hennessey Oklahomako herri bat da. Kingfisher konderrian kokatua dago. 2010ean 2.131 biztanle zituen, 9,6 kilometro koadrotan banatuta.

## Ikus, gainera

* Kingfisher konderria

## Kanpo estekak

* Datuak: Q2305381
* Multimedia: Hennessey, Oklahoma / Q2305381
# Hennessy (filma)

Hennessy, 1975ko Don Sharp britainiarrak zuzendutako thriller film bat da. Rod Steiger, Trevor Howard, Lee Remick, Richard Johnson, Peter Egan, Stanley Lebor eta Patrick Stewart aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1970eko hamarkada, Belfast, Niall Hennessy (Rod Steiger) IRArekin harremana duen baina bakearen alde dagoen irlandar gizasemeak britainiar poliziarekin izandako tiroketa baten ondorioz bere emaztea eta alaba galduko ditu. Orduti aurrera, justizia bere eskuz hartzen ahaleginduko da, horretarako Londresera joan eta Elisabet II.a Erresuma Batukoaren aurkako atentatua burutzen saiatuko da.

## Aktoreak

* Rod Steiger − Niall Hennessy
* Lee Remick − Kate Brooke
* Richard Johnson − Hollis inspektorea
* Trevor Howard − Rice komodoroa
* Peter Egan − Williams
* Eric Porter − Tobin
* Ian Hogg − Gerry
* Stanley Lebor − Hawk
* John Hallam − Boyle
* Patrick Stewart − Tilney
* David Collings − Covey
* John Shrapnel − Tipaldi
* Hugh Moxey − Stephen Burgess (M.P.)
* Margery Mason − Maizterra
* Paul Brennan − Maguire
* Paul Blake − Rally liderra
* Patsy Kensit − Angie Hennessy

## Kanpo estekak

* IMDBko fitxa irakurgai (Ingelesez)
* Datuak: Q5714880
# Henniez

Henniez Suitzako udalerria da. Vaud kantonamenduan dago, Vaud kantonamendua barrutian. 2014an 346 biztanle zituen 2,63 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68873
* Multimedia: Henniez / Q68873
# Hennepin udalerria, Putnam konderria (Illinois)

Hennepin udalerria Ameriketako Estatu Batuetako Illinois estatuko udalerri bat da, Putnam konderrian. Azken zentsuaren arabera 1.223 biztanle zituen, 43.24 milia karratu (112.0 km$^2$) eremuan.

## Ekonomia

2020ko zentsuaren arabera, Hennepin udalerrian 554 etxebizitza zeuden. Per capita diru-sarrerak 30.539 estatubatuar dolar ziren.

## Kanpo estekak

* Datuak: Q5714857
# Henni Forchhammer

Henriette "Henni" Forchhammer, Margarete Forchhammer izenarekin ere ezaguna (Aalborg, 1863ko martxoaren 8a - Frederiksberg, 1955eko maiatzaren 31) daniar hezitzailea eta emakumeen eskubideen aldeko ekintzailea izan zen.
* Datuak: Q4948462
* Multimedia: Henni Forchhammer / Q4948462
# Hennigsdorf

Hennigsdorf Alemaniako hiri-udalerri bat da, Brandenburgo estatuan. Azken zentsuaren arabera 26.728 biztanle zituen, 31,47 kilometro koadroko azaleran.

## Kanpo estekak

* Datuak: Q583462
* Multimedia: Hennigsdorf / Q583462
# Herrera de Alcántara

Herrera de Alcántara Cáceresko probintziako udalerria da. 2008ko erroldaren arabera 276 biztanle zituen 121,61 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* (Gaztelaniaz) Herrera de Alcántarako Udalaren webgunea
* Datuak: Q1658574
* Multimedia: Herrera de Alcántara / Q1658574
# Herrera de Pisuerga

Herrera de Pisuerga Palentziako udalerria da, Boedo-Ojeda eskualdean dagoena.
2008ko urtarrilaren 1eko erroldaren arabera 2.373 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q567563
* Multimedia: Herrera de Pisuerga / Q567563
# Herrera (argipena)

Herrera honako lekuak izan daitezke:
* Herrera, Donostiako auzoa.
* Herrera, Zallako auzoa.
* Herrera, Arabako mendatea.
* Olaerrea edo Herrera, Burgosko herrixka.
* Herrera, Sevillako (Espainia) auzoa.

## Ikus, gainera

* Juan de Herrera (1530-1597) espainiar arkitektoa.
# Herrera de Pisuergako geltokia

Herrera de Pisuerga Espainiako Palentziako probintziako tren geltoki bat da, Herrera de Pisuerga udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Palentzia — Santander

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
20Valladolid Campo GrandeValladolid–Unibertsitatea • Cabezón de Pisuerga • Corcos–Aguilarejo • Cubillas de Santa Marta • Dueñas • Venta de Baños • Palentzia • Monzon de Campos • el Carrion • Amusco • Piña • Fromista • Osorno • Espinosa de Villagonzalo • Herrera de Pisuerga • Alar del Rey • Mave • Aguilar de Campoo • Quintanilla de las Torres • Mataporquera • Reinosa • Barcena de Pie de Concha • los Corrales de Buelna • Torrelavega • Renedo • Maliaño • ValdecillaSantander :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846369
* Multimedia: Herrera de Pisuerga train station / Q5846369
# Herrera de Valdecañas

Herrera de Valdecañas Palentziako udalerria da.
2008ko urtarrilaren 1eko erroldaren arabera 166 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1919384
* Multimedia: Herrera de Valdecañas / Q1919384
# Herrera (Zalla)

    Artikulu hau Zallako auzoari buruzkoa da; beste esanahietarako, ikus «Herrera (argipena)».
Herrera edo Ibarra (ofiziala: La Herrera) Zallako (Bizkaia) mendebaldean dagoen auzoa da, Balmasedako mugan kokatuta dagoena. 2008ko urtarrilaren 1eko erroldaren arabera, auzoak 251 biztanle zituen.

## Demografia eta biztanleria

La Herrerako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 274 | 274 | 278 | 265 | 263 | 258 | 271 | 260 | 251 |

## Ondarea

Bertan Terreros dorrea ikustekoa da, XIV. mendekoa.

## Garraioa

Auzoan Feve eragileak ustiatzen duen La Herrerako geltokia dago.

## Erreferentziak

* ↑ Euskaltzaindiaren onomastika datutegia. Onomastika Batzordeak emandako irizpen eta gomendioa da, arau-mailarik gabea (Noiz kontsultatua: 2010-08-06).

## Ikus, gainera

* Zalla

## Kanpo estekak

* Datuak: Q5937749
* Multimedia: La Herrera (Zalla) / Q5937749
# Herrera (probintzia)

Herrera Panama hego-erdialdeko probintzia da. 2.362 kilometro koadroko eremua hartzen du, eta 2016an 118.959 biztanle zituen. Hiriburua Chitré da.

## Geografia

Iparraldean Coclé eta Veraguas probintziekin du muga, ekialdean Paritako golkoarekin, hegoaldean Los Santos probintziarekin, eta mendebaldean Veraguasekin. Panamaren independentzia lortzen lagundu zuen Tomas Herrera jeneralaren omenez jarri zuten probintziaren izena.

## Erreferentziak

* ↑ Superficie, población y densidad de población en la República según provincia, comarca, distrito y corregimiento. Censos de 1990 a 2010, Instituto Nacional de Estadística y Censo (INEC), contraloria.gob.pa (Noiz kontsultatua: 2017-12-19).

## Kanpo estekak

* Datuak: Q842886
* Multimedia: Herrera Province / Q842886
# Herrera (Donostia)

    Artikulu hau Donostiako auzoari buruzkoa da; beste esanahietarako, ikus «Herrera (argipena)».
Herrera Donostiako (Gipuzkoa) auzoa da, berez Altzako parte dena eta Pasaiako Trintxerpe barrutiaren ondoan dagoena.

## Geografia

Herrera Donostiako ekialdeko muturra dela esan daiteke. Altzaren parte izanik, Altza herri izan denean, haren zabalerak itsasoa ukitzen zuen ingurua zen Herrera, Pasaiako badiaren hego-mendebaldeko muturra.
Mapa zaharretan La Herrera edo Canal de La Herrera izenarekin agertzen da Pasaiako badiaren mutur hori, eta bertara Txingurri errekak isurtzen du ura. Txingurrik badiarekin bat egiten duen tokia, 21. mendean porlanez eta urbanismoz estalia, da Herrera auzoaren erdigunea.
* Herrerako Txingurri ibaia Pasaiko badiara heltzen zen tokia
* 2021
* XX. mende hasieran emakumeak lanean garbitokian

## Garraio publikoak

Herrera auzoa oso ondo komunikatuta dago bai hiriburuarekin, bai lurralde historikoko beste herri batzuekin. Oarsoaldea eta Bidasoaldera joaten diren bus linea guztiak Herreratik pasatzen dira, auzoa Pasaia, Errenteria, Oiartzun, Lezo, Irun eta Hondarribia udalerriekin lotuz.
Gipuzkoako Aldiriak ere Herrerako geltokian gelditu ohi dira, eta honek Herrera komunikatzen du zuzeneko trenen bidez Pasaia, Errenteria eta Irunekin (ekialderanzko bidean), eta Donostiako auzo ezberdinak, Hernani, Urnieta, Andoain, Billabona, Zizurkil, Anoeta, Tolosa, Alegia, Ikaztegieta, Legorreta, Itsasondo, Ordizia, Beasain, Ormaiztegi, Zumarraga, Urretxu, Legazpi eta Zegama udalerriekin (hegoalderunzko bidean).
Euskotrenek ere Herrerako geltokia du, eta hurrengo udalerriekin lotzen du Herrera: Pasaia, Errenteria (Galtzaraborda, Erdialdea eta Fanderiako geltokien bidez), Oiartzun (Arraguako auzoa), Irun (Gaintxurizketa, Irungo Bentak, Belaskoenea, Colon eta Nazioarteko Zubia) eta Hendaia (ekialderuntz), eta Donostia (Loiola, Anoeta, Amara-Erdialdea, Lugaritz, Añorga eta Errekalde), Lasarte-Oria, Usurbil, Orio, Zarautz (San Pelaio eta Erdialdea), Zumaia (Erdialdea eta Arroa), Deba, Mendaro, Elgoibar (Altzola, Toletxegain eta Erdialdea), Eibar (Azitain, Erdialdea, Ardantza, Amaña, Unibertsitatea eta San Lorentzo) (mendebalderuntz).

## Galeria

* Herrerako plaza
* Topoaren geltokitik plazara jaisteko eskailerak
* Txingurri kaleko panoramika
* Donostiako tranbia Herrerako tunelean (1888)

## Erreferentziak

* ↑ Estibaus » “Txingurri hor dago!” ibilaldia. (Noiz kontsultatua: 2020-12-02).

## Kanpo estekak

* Datuak: Q20492681
* Multimedia: Herrera (Donostia) / Q20492681
# Herrera (Sevilla)

Herrera Sevillako udalerria da, Sierra Sur de Sevilla eskualdean dagoena.
2009ko urtarrilaren 1eko erroldaren arabera 6.530 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1640239
* Multimedia: Herrera / Q1640239
# Herrera de Soria

Herrera de Soria Soriako probintziako udalerria da. Soriatik 62 kilometrora dago. 2008ko erroldaren arabera 12 biztanle zituen 26,07 km²-ko azaleran.

## Kanpo estekak

* Datuak: Q837200
* Multimedia: Herrera de Soria / Q837200
# Helene (filma)

Helene 2020ko Antti J. Jokinen finlandiar zinema zuzendarien film dramatikoa da. Rakel Liehu idazlearen titulu bereko eleberrian oinarrituta dago filma eta Helene Schjerfbeck pintorearen bizitzaren nondik norakoak biltzen ditu. 1915. eta 1923. urteen artean girotutako lana da, eta marrazkilari finlandiarraren biopic gisa saldu dute.

## Aktoreak

* Laura Birn: Helene Schjerfbeck
* Johannes Holopainen: Einar Reuter
* Krista Kosonen: Helena Westermarck
* Pirkko Saisio: Olga Schjerfbeck
* Eero Aho: Magnus Schjerfbeck
* Jarkko Lahti: Gösta Stenman
* Saana Koivisto: Tyra Arp

## Erreferentziak

* ↑ «Falling» Berria 2021-02-06 CC BY-SA 4.0 lizentziapean.

## Kanpo estekak

* Datuak: Q81697538
# Helene (satelitea)

Helene, Saturno XII izenarekin ere ezaguna, 1980. urtean Pic du Midi Behatokiko Pierre Laques eta Parisko Behatokiko Jean Lecacheux astronomialari frantsesek aurkitutako Saturnoren satelite natural bat da. Saturnoren eraztunak Lurretik profilean ikusten zirenean behatu izan zen lehen aldiz satelite txiki hau. Planetaren eraztunak orientazio honetan daudenean haiek sortzen duten distira asko murrizten da Lurretik teleskopio baten bitartez planeta behatzerakoan, beraz, Helene bezalako gorputz ahulen atzematea ahalbidetzen da.
Helenek bere orbita Dione izeneko satelite handiago batekin partekatzen du, hau Lagrangeren L4 puntuan kokatzen da. Cassini zundak Helene L5 puntuan aurkitu zuen, hau da, Dione satelitearekiko 60º-ko atzerapenarekin.

## Erreferentziak

* ↑ «IAUC 3496: Sats OF SATURN; AM Her» www.cbat.eps.harvard.edu (Noiz kontsultatua: 2018-07-17).
* ↑ «IAUC 3872: GX 1+4; Sats OF JUPITER AND SATURN» www.cbat.eps.harvard.edu (Noiz kontsultatua: 2018-07-17).
* ↑ «IAUC 4609: ASM 2000+25; Sats OF SATURN AND URANUS; 3C 279, PKS 1510-089 AND OJ 287» www.cbat.eps.harvard.edu (Noiz kontsultatua: 2018-07-17).

## Ikus, gainera

* Troiar (astronomia)
* Saturnoren sateliteak, Dione, Pollux
* Saturno
* Saturnoren eraztunak
* 101 Helena (asteroidea)

## Kanpo estekak

* Helene satelitearen txostena NASAren eskutik (ingelesez)
* The Planetary Society: Helene (ingelesez)
* Heleneren bi aurpegiak (ingelesez)
* Cassinik Helene atzeman zuen unea (ingelesez)
* Datuak: Q17875
* Multimedia: Helene (moon) / Q17875
# Helene Funke

Helene Funke (Chemnitz, Alemania, 1869ko irailaren 3a - Viena, 1957ko uztailaren 31) alemaniar pintore espresionista eta diseinatzaile grafiko modernista izan zen.

## Biografia
### Familia eta ikasketak

Familia industrial bateko alaba, pintura ikasten hasi zen bere gurasoen borondatearen aurka 1899tik aurrera, Municheko Damen Akademian. 1905etik 1913ra Frantzian bizi izan zen, eta geroago Vienara joan zen. Hantxe bizi izan zen hil arte.
Vienako emakumezko arte-taldeko kidea izan zen, baita garaiko artistek osatutako beste talde batzuetakoa ere. 1928an Austriako Estatu Saria jaso zuen Tobias y el Angelen irudiagatik.
   "Haren irudiek, askotan, emakume-taldeak edo emakume-bikoteak erakusten dituzte, eta feminitatearen gaiaren azterketa bereizia adierazten dute". (Geheimsache Leben, 2005)

### Margolari ibilbidea

1904tik 1938ra arte, Munichen, Berlinen, Dresden, Leipzigen (BUGRA 1914) eta Hanburgon erakusketak egin zituen, eta Deutscher Künstlerbund-en parte izan zen. Frantzian, harreman hurbila izan zuen fauveekin. Vienan, Vienako Sezesioan, Parisko Société des artistes Indépendants izenekoan eta Vienako Arte Erakusketan izan zen ikusgai. Hil eta urte batzuetara arte, artearen munduak ez zuen bere figura aldarrikatu.
Oskar Laskek hilezkortu egin zuen Belvederen (Viena) ikus daitekeen "The Ship of Fools" margolan monumentalean. 1957an, Vienako apartamentuan hil zen Helene Funke.

## Aintzatespenak

* 1998an Funke berraurkitu zute Kunsthandel Hieke-n egin zen erakusketa batean eta gero 2007an, Lentos, Linz-en egindako erakusketa handi batean.
* 2018an, bere jaioterrian,Chemitz-en (Alemania) bere obren erakusketa bat egin zuten.
* 2019an, Funkeren obra Belvedere (Viena): Ciudad de mujeres delakoan dago ikusgai.

## Erreferentziak

* ↑ Aus dem Begleitheft zur Ausstellung Paula Deppe des Passauer Oberhausmuseums, 2011. .
* ↑ Hamburger Kunstverein: Ausstellungsbeteiligungen von Helene Funke 1906 und 1907. .
* ↑ kuenstlerbund.de: Ordentliche Mitglieder des Deutschen Künstlerbundes seit der Gründung 1903 / Funke, Helene. .
* ↑ dorotheum.com: Helene Funke. Provinienz zu "Am Meer in Frankreich", 1908/1910. .
* ↑ Lentos Kunstmuseum Linz - Helene Funke (1869 - 1957). .
* ↑ «City of Women» www.belvedere.at.

## Kanpo estekak

* Datuak: Q1601962
* Multimedia: Helene Funke / Q1601962
# Helena West Side (Montana)

Helena West Side Ameriketako Estatu Batuetako erroldak esleitutako leku bat da. Lewis and Clark konderrian kokatuta dago, Montana estatuan. 1.331 biztanle ditu, 37,326502 kilometro koadroko azaleran banatuta.

## Ikus, gainera

* Lewis and Clark konderria

## Kanpo estekak

* Datuak: Q966599
# Helena Wiśniewska

Helena Wiśniewska (Bydgoszcz, Kujavia-Pomerania (Polonia), 1999ko apirilaren 18a) piraguismoan lehiatzen den kirolari poloniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen Poloniako taldearekin K-4 500 m modalitatean, 1.36,445eko denboraz, Hungariako taldearen (urrezkoa) eta Bielorrusiakoaren (zilarrezkoa) atzetik. Hauek osatzen zuten Poloniako taldea: Karolina Naja, Anna Puławska, Justyna Iskrzycka eta Helena Wiśniewska-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | K-4 500 m, emakumezkoa |

## Erreferentziak

* ↑ «Helena Wiśniewska» ICF, 2021-11-05ean begiratua (Ingelesez)
* ↑ «Helena Wiśniewska» olympedia.org 2021-11-05ean begiratua(Ingelesez)
* ↑ «Helena Wiśniewska» Olympics.com 2021-11-05ean begiratua (Gaztelaniaz)
* ↑ "Piraguismoa, K-4 500 m, emaitzak 2020" olympedia.org (Ingelesez)

## Kanpo estekak

* Datuak: Q56321965
# Helena de Carlos Villamarín

Helena de Carlos Villamarín (Cenlle, La Barca de Barbantes, Ourense, 1964), Galiziako poeta eta latinista da.

## Biografia

Cenllen jaio bazen ere, haurtzaroa eta gaztaroa Vigon igaro zituen. Filologia Klasikoan doktorea eta Santiago de Compostelako Unibertsitateko latin eta greko saileko irakasle titularra da . Erdi Aroko latinari buruzko ikasketetan espezializatuta, Lisboa, Munich eta Florentzia bezalako hirietan egin zituen ikerketak. Hainbat argitalpenetan kolaboratu du, hala nola, Nordés, Festa da palabra silenciada, Dorna, Ólisbos eta Alquimia .

## Lanak
### Poesia

* Alta casa (1996).
* 1999 (2001).
* Vigo (2007). Premio de la Crítica de poesía gallega.

### Galizierara itzulpenak

* Boezioren filosofiaren kontsolamendua (2005).

## Erreferentziak

* Egilearen fitxa Xerais -en .
* Egilearen orrialdea Galaxian .
* Helena de Carlosen bibliografia Dialnet-en .

## Kanpo estekak

* Datuak: Q9002438
# Helene Fischer

Helene Fischer, jaiotza izenez Jelena Petrovna Fixer, (errusieraz: Елена Петровна Фишер) (Krasnoiarsk, Errusia, 1984ko abuztuaren 5a) Sobietar Batasunean jaiotako alemaniar abeslaria da. 2005ean debuta egin zuenetik, hainbat sari irabaazi ditu, horien artean 17 Echo, 4 "Die Krone der Volksmusik sari" eta 3 Bambi sari.

## Diskografia

* Von hier bis unendlich (2006)
* So nah wie du (2007)
* Zaubermond (2008)
* So wie ich bin (2009)
* Für einen Tag (2011)
* Farbenspiel (2013)
* Weihnachten (2015)
* Helene Fischer (2017)

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Helene Fischerren webgunea
* Datuak: Q236549
* Multimedia: Helene Fischer / Q236549
# Helenactyna

Helenactyna Araneomorphae armiarma generoa da, Dictynidae familiakoa. Santa Helena uhartean aurki daiteke.

## Espezien zerrenda

The World Spider Catalogo 12.0-ren arabera hauek dira:
* Helenactyna crucifera (O. Pickard-Cambridge, 1873)
* Helenactyna vicina Benoit, 1977

## Bibliografia

* Benoit, 1977: "Araignées cribellates. La faune terrestre de l'île de Sainte-Hélène IV". Annales du Musée Royal de l'Afrique Centrale, Tervuren, Belgique Série in Octavo, Sciences Zoologiques, 220 liburuki, 22-30 or.

## Erreferentziak

* ↑ Platnick, 2011: The world spider catalog (American Museum of Natural History).

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q3129673
# Hildasay

Hildasay edo Hildisay (antzinako eskandinavieraz: Hildasey) Eskoziako Shetland uhartediko uharte bat da.

## Kanpo estekak

* Datuak: Q2731991
* Multimedia: Hildasay / Q2731991
# Hildebran (Ipar Carolina)

Hildebran Ipar Carolinako herri bat da. Burke konderrian kokatua dago. 2010ean 2.023 biztanle zituen, 7,44 kilometro koadrotan banatuta.

## Ikus, gainera

* Burke konderria

## Kanpo estekak

* Datuak: Q2026767
* Multimedia: Hildebran, North Carolina / Q2026767
# Hildegard Brem

Renate Brem (Viena, 1951ko martxoaren 2a – Hohenweiler, 2024ko abuztuaren 23a) austriar moja zistertarra izan zen, Maria Hildegard erlijio-izena zuena. Mariastern-Gwiggen monasterioko abadesa izan zen 2005etik hil zen arte.

## Bizitza

1951n jaio zen Vienan. 1957tik 1961era Vienako Rennweg auzoko Sacré Coeur eskolan ikasi zuen, eta 1961etik 1969ra Vienako Barnetegi Federalean. 1969tik 1974ra matematika, filosofia, psikologia, pedagogia eta teologia ikasi zituen Vienako Unibertsitatean, irakasten hasteko asmoarekin. 1975ean zientzietako masterra egin zuen, eta 1977ko ekainean matematikako doktoretza lortu zuen. Bi urtez irakatsi zuen Vienan eta Hollabrunnen.
1977ko irailean Mariastern-Gwiggen monasterioan sartu zen. 1979ko maiatzaren 13an lehen botoak eman zituen Hildegard erlijio-izenarekin, eta 1982ko maiatzaren 31n betiko botoak. Urte bereko abenduan nobizioen zuzendari izendatu zuten, 1995ean azpipriore eta 2002an priore. 2005eko martxoaren 3an abadesa hautatu zuten, eta apirilaren 23an bedeinkatu zuten. Ausculta leloa hautatu zuen. Zistertar ikasketetako irakaslea eta Heiligenkreuzeko Unibertsitateko Teologia Espiritual eta Erlijio Ikasketen Institutuko kidea izan zen. 2017an Vorarlberg Estatuaren Ohorezko Domina eman zioten.
Hildegard Brem 2024ko abuztuaren 23an hil zen gaixotasun labur baten ostean.

## Lan hautatuak

* Aelred von Rievaulx, Spiegel der Liebe (1989)
* In der Freude der Liebe. Gianna Beretta Molla (1998)
* Einmütig in der Liebe. Die frühesten Quellentexte von Cîteaux (Alberich Martin Altermattekin batera, 1998)
* Neuerung und Erneuerung. Wichtige Quellentexte aus der Geschichte des Zisterzienserordens (Alberich Martin Altermattekin batera, 2003)
* Aelred von Rievaulx, Samenkörner zur Meditation (2004)
* Balduin von Ford (2012)
* Gertrud von Helfta (2014)
* Evangelium pur. Die Werke der Barmherzigkeit (Gerhard Winklerrekin batera, 2014)
* Gertrud von Helfta, Botschaft von Gottes Güte II (Buch 3) (2015)
* Gertrud von Helfta, Botschaft von Gottes Güte III (Buch 4) (2016)
* Zweite Liebe? Geistliche Lebenswenden (2016)
* Die Carta Caritatis (2019)

## Erreferentziak

* ↑ (Alemanez) «Trauer um Vorarlberger Äbtissin Hildegard Brem» Katholische Presseagentur Österreich 2024-08-23 (Noiz kontsultatua: 2024-09-10).
* ↑ (Latinez) «Mariastern Gwiggen, Austria (23.08.2024)» Casa Generalizia dell'Ordine Cistercense 2024-08-23 (Noiz kontsultatua: 2024-09-10).
* 1 2 (Alemanez) «Äbtissin Dr. M. Hildegard Brem» Montagsforum (Noiz kontsultatua: 2024-09-10).
* ↑ (Alemanez) «Wir trauern um unsere Äbtissin M. Hildegard Brem OCist» Zisterzienserinnenabtei Mariastern 2024-08-23 (Noiz kontsultatua: 2024-09-10).

## Kanpo estekak

* Datuak: Q41092736
# Hermógenes López

Hermógenes López (Naguanagua, Carabobo, Venezuelako Estatua, 1830eko apirilaren 19a - Valentzia, Carabobo, Venezuela, 1898ko abenduaren 17a) militarra, nekazaria, buruzagia, politikaria eta Venezuelako presidentea izan zen 1887-1888 bitartean, Antonio Guzmán Blanco Parisera joan zen ondoren.
* Datuak: Q936988
* Multimedia: Hermógenes López / Q936988